27 यहोवा क बचन मोका फुन मिला। उ कहेस, 2 "मनई क पूत, सोर क बारे मँ इ करूण-गीत गावा। 3 सोर क बारे मँ इ कहाः 'तू समुद्रर क दुआर अहा। तू अनेक रास्ट्रन बरे बियापारी अहा, तू समुद्रर तट क सहारे क अनेक देसन क जात्रा करत अहा। मोर सुआमी यहोवा इ कहत हः
"'हे सोर तू सोचत अहा कि तू एतना जियादा सुन्नर अहा।
तू सोचत अहा कि तू पूरी तरह सुन्नर अहा!
4 भूमध्य सागर तोहरे नगर क चारिहुँ ओर चउहद्दी बनावत ह।
तोहका पूरी तरह सुन्नर बनाएन।
5 तोहार निर्माता लोग, सनीर पर्वत स सनौवर क पेड़न क उपयोग,
तोहरे सबहिं पल्लन क बनावइ बरे किहन।
उ पचे लबानोन स देवदार क बृच्छन क उपयोग,
तोहरे मस्तूल क बनावइ बरे किहन।
तोहरे पतवारन क बनावइ बरे किहन।
उ पचे सनौवर स चीड़ बृच्छ क उपयोग,
तोहरे जहाज क भूईंया क कमरे बरे किहन,
अउर उ पचे इ निवास क हाथी-दाँत स सजाएन।
7 तोहरे पाल बरे उ पचे मिस्र मँ बने रंगीन सूती ओढ़ना क उपयोग किहन।
पाल तोहार झंडा रहा।
कमरे बरे तोहार पर्दा नीले अउ बैंगनी रहेन।
उ एलीसा क समुद्रर तट स आवत रहेन।
8 सीदोन अउ अर्वद क मनईयन तोहरे बरे तोहरी नावन क खेएन।
सोर तोहार बुद्धिमान मनई तोहरे जहाजन क चालक रहेन।
जहाज क तखतन क बीच कल्किन लगावइ मँ मदद बरे जहाजे पइ रहेन।
तोहरे संग बियापार अउर वाणिज्य करइ आवत रहेन।
10 "'फारस, लूद अउर पूत क मनईयन तोहरी फउज मँ रहेन। उ पचे तोहरे जुद्ध क फउजी रहेन। उ पचे आपन ढालन अउ मूँड़े क कवच तोहरी देवारन पइ लटकाए रहेन। उ पचे तोहरे नगर बरे सम्मान अउ जस कमाएन। 11 अर्वद क मनईयन तोहरे नगर क चारिहुँ ओर क देवार पइ रच्छक क रूप मँ खड़े रहेन। गम्मत क मनई तोहार मीनारन मँ रहेन। उ पचे तोहरे नगर क चारिहुँ ओर क देवारन पइ आपन ढालन टाँगेन। उ पचे तोहार सुन्नरता क पूर्ण किहन।
12 "'तर्सीस तोहरे सर्वोत्तम ग्राहकन मँ स एक रहा। उ पचे तोहार सबहिं वस्तुअन क बदले सोना, चाँदी, लोहा, टीन अउ सीसा देत रहेन। 13 यावान, तूबल, मेसेक अउ काले सागर क चारिहुँ ओर क छेत्र क लोग तोहरे संग बियापार करत रहेन। उ पचे तोहार बिक्रम चिजियन क बदले गुलाम अउ काँसा देत रहेन। 14 तोगर्मा रास्ट्र क मनईयन घोड़न, जुद्ध घोड़ा अउ खच्चर ओन चिजियन क बदले मँ देत रहेन जेनका तू बेचत रह्या। 15 ददान क मनईयन तोहरे संग बियापार करत रहेन। उ पचन्क तोहार चिजियन क आपन जगहन प बेचत रह्या। लोग तोहका भुगतान करइ बरे हाथी दाँत अउर आबनूस क लकड़ी लिआवत रहेन। 16 एदोम तोहरे संग बियापार करत रहा काहेकि तोहरे लगे बहोत स अच्छी चिजियन रहिन। एदोम क लोग नीलमणि, बैंगनी कपड़ा, बारीक कढ़ाई क काम, बारीक सूती, मूँगा अउर लाल तोहार बिक्रय क चिजियन क बदले देत रहेन।
17 "'यहूदा अउर इस्राएल क मनईयन तोहारे संग बियापार किहस। उ पचे तोहार बिक्रय चिजियन क बरे भुगतान मँ गोहूँ, जैतून, अगाती, अंजीर सहद तेल अउर मरहम दिहेस। 18 दमिस्क एक ठु नीक गाहक रहा। उ पचे तोहरे लगे क अद्भूत चिजियन बरे बियापार करत रहेन अउर ओन चिजियन बरे हेलबोन के दाखरस अउर सफेद ऊन देत रहेन। 19 ऊजल स वादान अउर यूनानी लोग तोहार माल खरीदेस। ओन चिजियन क भुगतान मँ लोहा, तैजपात, सुगन्धी अउर गन्ना देत ह। 20 ददान अच्छा बइपार करत रहेन। उ पचे तोहार संग घोड़सवारी बरे जीन (काठी) क ओढ़ना क बइपार करत रहेन। 21 अरब अउर केदार क सबहिं प्रमुख मेमनन, भेड़ी अउर बोकरियन तोहार बिक्रय कीन्ह गइ वस्तुअन देत रहेन। 22 सबा अउ रामा क बइपारी तोहरे संग बइपार करत रहेन। उ पचे सर्वोत्तम मसालन हर तरह क रतन अउर सोना तोहार विक्रय क चिजियन बरे देत रहेन। 23 हारान, कन्ने, एदेन तथा सबा, अस्सूर, कलमद क बइपारी तोहरे संग बियापार करत रहेन। 24 उ पचे सर्वोत्तम कपड़न, बारीक कढ़े भए अउ नीले ओढ़ना, रंग बिरंग कालीन, अच्छी बटी रस्सियन अउर देवदार क लकड़ी स बने सामान भुगतान मँ दिहन। इ सबइ उ सबइ चिजियन रहिन जेनसे उ पचे तोहरे संग बइपार किहन। 25 तर्सीस क जहाज ओन चिजियन क लइ जात रहेन जेनका तू बेचत रह्या।
"'एह बरे सोर, तू ओन बइपारी बेड़न मँ स एक क तरह अहा,
तू समुद्रर पइ बहुमूल्य वस्तुअन स लदे भरा अहा।
26 उ सबइ मनई जउन तोहार नावन क खेवत रहेन। तोहका बिसाल अउर सक्तीसाली समुद्ररन क पार लइ गएन।
किन्तु सक्तीसाली पुरवइया तोहरे जहाजन क समुद्र मँ नस्ट करी।
27 अउर तोहार सारी सम्पत्ति समुद्रर मँ बूड़ि जाइ।
तोहार सम्पत्ति, तोहार बइपार, अउर बिक्रय चिजियन,
तोहार मल्लाह अउर तोहार चालक, तोहार मनई जउन,
तोहरे जहाजे पइ तख्तन क बीच मँ कल्किन लगावत हीं,
अउर तोहार मल्लाह सारे समुद्दर मँ बूड़ जई।
जउने दिन तू नस्ट होब्या।
28 "'तोहार आपन बइपारियन क बहोत दूर क ठउरन मँ पठएस।
उ सबइ ठउर भय स काँपि उठिहीं, जब उ पचे तोहरे चालकन क चिल्लाब सुनिहीं।
29 तोहार सारे नाविक जहाजे स कूदिहीं।
मल्लाह अउ चालक जहाज स कूदिहीं, अउर तट पइ तैर अइहीं।
30 उ पचे तोहरे बारे मँ बहोत दुःखी होइहीं।
उ पचे रोइ पड़िहीं।
उ पचे आपन मूँड़न पइ धूरि डइहीं।
उ पचे राखी मँ लोटिहीं।
31 उ पचे तोहरे बरे मूड़ पइ उस्तरा फिरइहीं।
उ पचे सोक ओढ़ना पहिरहीं।
उ पचे तोहरे बरे रोइहीं-चिल्लिइहीं।
उ पचे कउनो अइसे रोवत भए क समान होइहीं, जउन कउनो क मरइ पइ रोवत ह।
32 "'उ पचे आपन फूट-फूट क रोवइ क समइ तोहरे बारे मँ इ सोक-गीत गइहीं अउर रोइहींः
"'कउनो सोर क तरह नाहीं अहइ।
सोर नस्ट कइ दीन्ह गवा, समुद्रर क बीच मँ।
33 तोहार बइपारी समुद्ररन क पार गएन।
तू बहोत सारे रास्ट्रन क आपन बियोल सम्पत्ति अउर आपन माल स सन्तुट्ठ किहा।
तू भुइँया क राजा लोगन क धनी बनाएस।
अउर गहिर जल क जरिये भी।
सबहिं चिजियन जउन तू बेचत अहा,
अउर तोहार सबहिं मनई नस्ट होइ चुका अहइँ।
तोहरे बरे दुःखे मँ बूड़ा अहइँ।
ओनकर राजा भयानक रूप स डेरान अहइँ।
ओनकर चेहरा स सोक झाँकत अहइ।
36 दूसर रास्ट्रन क बइपारी तोह पइ सुसकारत हीं।
जउन घटनन तोहरे साथ घटिन, लोगन क भयभीत करिहीं।
काहेकि तू अब खतम होइ गवा अहा।
Awadhi Bible: Easy-to-Read Version. Copyright © 2005 Bible League International.
